Legal Document

Category: 12

Text:
1. ΒΑΣΙΛΙΚΟΝ ΔΙΑΤΑΓΜΑ υπ’αριθ. 635 της 23/24 Οκτ. 1963 (ΦΕΚ Α΄ 187) (Διορθ. Ημαρτ. της 1 Φεβρ. 1964 εν  ΦΕΚ Α΄ 17) Περί Κανονισμού Συνεργείων Επισκευών. Έχοντες υπ’ όψιν: 1.Τας διατάξεις του άρθρ. 9 του Νόμ. 5017/1931 «περί Πολιτικής Αεροπορίας». 2.Τας διατάξεις της κυρωθείσης δια του Νόμ. 211/1947 Συμβάσεως περί «Διεθνούς Πολιτικής Αεροπορίας». 3.Την υπ’ αριθ. 660/1963 γνωμοδότησιν του Συμβουλίου Επικρατείας, προτάσει του Ημετέρου επί των Συγκοινωνιών Υπουργού, αποφασίσαμεν και διατάσσομεν: Σκοπός Άρθρ.1.-Δια των διατάξεων του παρόντος σκοπείται ο καθορισμός των: 1.1.Απαιτήσεων δια την χορήγησιν πιστοποιητικού αναγνωρίσεως της κατηγορίας εις ην ανήκει Συνεργείον τι Επισκευών. 1.2.Κανόνων οίτινες διέπουν την λειτουργίαν των Συνεργείων εις α εχορηγήθησαν τα ως άνω πιστοποιητικά. Εφαρμογή Άρθρ.10.-Πάσα διάταξις των από 7.6/26.7.1952 Β.Δ/τος, του αναφερομένου εις τα πτυχία Πολιτικής Αεροπορίας και από 10.6/15.7.1955 Β.Δ/τος περί Πλοϊμότητος πολιτικών αεροσκαφών, ως ετροποποιήθησαν και συνεκπληρώθηκαν μεταγενέστερον, αντικειμένη τω παρόντι καταργείται. Εις τον αυτόν επί των Συγκοινωνιών Υπουργόν ανατίθεμεν την δημμοσίευσιν και εκτέλεσιν του παρόντος. 38.Ν.δ.1 Συνεργεία Επισκευών Άρθρ.2.-Δια των, υπό τους όρους και τας προϋποθέσεις του παρόντος, χορηγουμένων πιστοποιητικών Συνεργείων αναγνωρίζεται ότι τα Συνεργεία ταύτα ανήκουν εις μίαν ή πλείονας των κάτωθι γενικών κατηγοριών ή εις ωρισμένας ειδικάς κατηγορίας. α)Σκαφών. β)Συστημάτων ισχύος. γ)Ελίκων. δ)Ραδιοσυσκευών. ε)Οργάνων. ς)Εξαρτημάτων. Ορισμοί Άρθρ.3.-Κατά την έννοιαν του παρόντος: 3.1.Αεροσκάφος: Καλείται συσκευή ήτις χρησιμοποιείται ή πρόκειται να χρησιμοποιηθή προς πτήσιν εντός του αέρος. 3.2.Αμιγής Μεταλλική Κατασκευή: Σημαίνει ότι σκάφος είναι κατασκευασμένον μόνον εκ μετάλλου, ανεξαρτήτως του είδους της χρησιμοποιουμένης επικαλύψεως, του όρου τούτου χρησιμοποιουμένου δια την περιγραφήν της δομής ενός σκάφους. 3.3.Εγκεκριμένον Συνεργείον Επισκευών: Καλείται συνεργείον συντηρήσεως, επισκευής και μετατροπής σκαφών, συστημάτων ισχύος, ελίκων και παρελκομένων, εις ο εχορηγήθη και διατηρείται εν ισχύϊ πιστοποιητικόν της Υπηρεσίας Πολιτ. Αεροπορίας (ΥΠΑ) του Υπουργείου Συγκοινωνιών συμφώνως προς τα διατάξεις του παρόντος. 3.4.Ελάσσων Επισκευή: Καλείται πάσα μη Μείζων Επισκευή. 3.5.Ελάσσων Μετατροπή: Καλείται πάσα μη Μείζων Μετατροπή. 3.6.Έλιξ καλείται: α)Συσκευή χρησιμοποιουμένη δια την προώθησιν αεροσκάφους εντός του ατμοσφαιρικού αέρος, φέρουσα πτερύγια συναρμολογημένα επί ατράκτου περιστρεφομένης υπό κινητήρος και παράγουσα, δια της περιστροφής της και της ως εκ ταύτης επενεργείας της επί του αέρος, ώθησιν περίπου παράλληλον προς τον διαμήκη άξονα του αεροσκάφους. β)Παν υπό κινητήρος περιστρεφόμενον σύστημα αεροδυναμικών πτερύγων, χρησιμοποιούμενον είτε δια την αντιστάθμισιν της αντιδραστικής ροπής του κυρίου στροφείου ελικοπτέρου, είτε δια τους ελιγμούς ελικοπτέρου περί ένα ή περισσοτέρους των κυρίων αυτού αξόνων. γ)Παν ελευθέρως περιστρεφόμενον σύστημα αεροδυναμικών πτερύγων, χρησιμοποιούμενον δια την αεροδυναμικήν στήριξην αυτογύρου δια της επί του ως άνω περιστρεφομένου συστήματος εφαρμογής αεροδυναμικών δυνάμεων. 3.7.Εξάρτημα: Καλείται παν παρελκόμενον, εξαιρουμένων των οργάνων, του τηλεπικοινωνιακού ή ναυτιλιακού ηλεκτρονικού εξοπλισμού και των συσκευών αυτομάτου ελέγχου αεροσκαφών εν πτήσει. 3.8.Εξουσιοδοτημένος Εκπρόσωπος της ΥΠΑ: Είναι τεχνικός υπάλληλος της Υ.Π.Α., ή ιδιώτης, εξουσιοδοτημένος παρά του Αρχηγού Πολιτ. Αεροπορίας όπως ενασκή ειδικάς αρΣελ. 665 Συνεργεία Επισκευών 38.Ν.δ.1 μοδιότητας της Υ.Π.Α. συμφώνως προς τα διατάξεις του παρόντος. 3.9.Επισκευή: Καλείται η επαναφορά σκάφους, συστήματος ισχύος, έλικος ή παρελκομένου εις κατάστασιν ασφαλούς λειτουργίας μετά βλάβην ή φθοράν αυτού. 3.10. Ηλεκτρικόν: Οσάκις ο όρος χρησιμοποιήται επί παρελκομένων, οργάνων και εξαρτημάτων, νοείται παν παρελκομένων, όργανον ή εξάρτημα ούτινος η λειτουργία εξαρτάται εκ της ροής ηλεκτρικού ρεύματος, εκτός εκείνων ων η λειτουργία εξαρτάται εκ της χρήσεως ηλεκτρονικών λυχνιών ή παρομοίων συσκευών. 3.11.Ηλεκτρονικόν: Οσάκις ο όρος χρησιμοποιήται επί παρελκομένων, οργάνων και εξαρτημάτων, νοείται παν παρελκόμενον, όργανον ή εξάρτημα ούτινος η λειτουργία εξαρτάται εκ της χρήσεως ηλεκτρονικων λυχνιών ή παρομοίων συσκευών. 3.12.Κινητήρ Αεροσκάφους : Καλείται πας κινητήρ χρησιμοποιούμενος ή προοριζόμενος όπως χρησιμοποιηθή δια την προώθησιν ή και αεροδυναμικήν στήριξιν αεροσκάφους. Εν τη εννοία του κινητήρος περιλαμβάνονται άπαντα τα τμήματα, εξαρτήματα και εξοπλισμός αυτού πλην των ελίκων, εφ’όσον χρησιμοποιώνται τοιαύται. 3.13.Μετατροπή: Καλείται πάσα σημαντική αλλαγή εις την μελέτην επί του τύπου του σκάφους, του συστήματος ισχύος, της έλικος ή των παρελκομένων. 3.14.Μείζων Μετατροπή Αεροσκάφους ή Τμήματος αυτού: Καλείται: α)Μετατροπή ήτις είναι δυνατόν να προκαλέση σημαντικήν αλλαγήν εις το βάρος, την ισορροπίαν, την δομικήν αντοχήν, την επίδοσιν, την λειτουργίαν του συστήματος ισχύος, τα χαρακτηριστικά πτήσεως ή εις ετέρας ιδιότητας επηρεαζούσης την πτητικήν ικανότητα αυτού, ή β)Μετατροπή ήτις εξετελέσθη ουχί συμφώνως προς παραδεδεγμένας τεχνικάς μεθόδους ή δεν δύναται να εκτελσθή δια στοιχειωδών τεχνικών εργασιών. 3.15.Μείζων Επισκευή Αεροσκάφους ή Τμήματος αυτού: Καλείται: α)Επισκευή ήτις εάν δεν εκτελεσθή κατά τον ενδεικνυόμενον τρόπον θα επιδράση επικινδύνως επί της δομικής αντοχής, της επιδόσεως, των χαρακτηριστικών πτήσεως, της λειτουργίας των συστημάτων ισχύος ή ετέρων ιδιοτήτων επηρεαζουσών την πτητικήν ικανότητα αυτού, ή Σελ. 666 β)Επισκευή ήτις εκτελέσθη, ουχί συμφώνως προς παραδεδεγμένας τεχνικάς μεθόδους, ή δεν δύναται να εκτελεσθή δια στοιχειωδών τεχνικών εργασιών. 3.16.Όργανον: Καλείται συσκευή χρησιμοποιούσα εσωτερικόν μηχανισμόν προς παροχήν οπτικών, ακουστικών κλπ. ενδείξεων, περί της θέσεως, του ύψους, της επιδόσεως ή λειτουργίας αεροσκάφους ή οιουδήποτε τμήματος αυτού, περιλαμβάνουσα ηλεκτρονικούς μηχανισμούς και συσκευάς δια τον αυτόματον έλεγχον της πλεύσεως αεροσκάφους. 3.17.Παρελκόμενα: Καλούνται όργανα, εξοπλισμός, συσκευαί, μέρη ή βοηθητικά στοιχεία οιασδήποτε τεχνικής περιγραφής, άτινα χρησιμοποιούνται ή δύναται να χρησιμοποιηθώσι δια την πλεύσιν, την εν γένει λειτουργίαν ή την διακυβέρνησιν αεροσκάφους, περιλαμβανομένου του εξοπλισμού τηλεπικοινωνιακών και ηλεκτρονικών οργάνων ως και οιουδήποτε ετέρου μηχανισμού ή μηχανισμών εγκατεστημένων εις το αεροσκαφος, εφ’όσον δεν αποτελώσι τμήμα ή τμήματα του σκάφους, του συστήματος ισχύος ή των ελίκων. 3.18.Ραδιοσυσκευή: Καλείται παρελκόμενον ως και συναφής προς τούτο συσκευή δια την εκπομπήν ή και την λήψιν ραδιοσημάτων περιλαμβανομένων και των ηλεκτρονικών των χρησιμοποιουμένων δια την ενδοσυννενόησιν. 3.19.Σκάφος: Καλείται το σύνολον ατράκτων ατρακτιδίων, αεροδυναμικών καλυμμάτων, αεροδυναμικών επιφανειών, συστημάτων προσγειώσεως ως και άπαντα τα μέρη εξοπλισμού και χειριστηρίων οιασδήποτε τεχνικής περιγραφής ανήκοντα εις ταύτα, εξαιρουμένου του συστήματος ισχύος, των ελίκων και των περιστρεφομένων αεροδυναμικών επιφανειών γενικώς. 3.20.Σύνθετος Κατασκευή: Του όρου χρησιμοποιουμένου δια την περιγραφήν της δομής σκάφους τινός, σημαίνει ότι σκάφος είναι κατασκευασμένον εκ δύο τουλάχιστον διαφόρων τύπων υλικών (π.χ. μετάλλου και ξύλου). 3.21.Συντήρησις: Καλείται η επιθεώρησις, η επισκευή, η γενική επισκευή και η προστασία των σκαφών, συστημάτων ισχύος, ελίκων και παρελκομένων, περιλαμβανομένης της αντικαταστάσεως τμημάτων συμφώνως προς σύστημά τι εγκεκριμένον υπό της Υ.Π.Α. Η «Συντήρησις» περιλαμβάνει και την προληπτικήν συντήρησιν. 38.Ν.δ.1 Συνεργεία Επισκευών 3.22.Σύστημα Ισχύος: Καλείται το σύνολον του κινητήρος αεροσκάφους, των τμημάτων αυτού, ως και των ετέρων μερών των αναγκαίων δια την κανονικήν επί του αεροσκάφους εγκατάστασιν και λειτουργίαν του ως άνω κινητήρος, μη περιλαμβανομένης της έλικος, εφ’ όσον χρησιμοποιήται τοιαύτη. 3.23.Τμήμα: Καλείται συστατικόν τι μέρος αεροσκάφους. 3.24.Τεχνίτης Πτυχιούχος: Καλείται πας κάτοχος εν ισχύϊ Τεχνικού Αεροπορικού Πτυχίου ωρισμένης κατηγορίας και ικανότητος εκδοθέντος υπό της Υ.Π.Α. 3.25.Τύπος: Καλείται ειδική ταξινόμησις αεροσκαφών της αυτής βασικής κατασκευής, συμπεριλαμβανομένων και εκείνων εκ των ανωτέρω εις α τυχόν επηνέχθησαν οιαιδήποτε μετατροπαί αίτινες δεν επέφερον, πάντως, ουσιώδη μεταβολήν εις τον τρόπον χειρισμού ή εις τα κύρια χαρακτηριστικά πτήσεως αυτών. Γενικαί διατάξεις αναφερόμεναι εις την  χορήγησιν πιστοποιητικών Άρθρ.4.-4.1.Αιτήσεις δια την χορήγησιν Πιστοποιητικού Συνεργείου Επισκευών. Αιτήσεις προς: α)Χορήγησιν Πιστοποιητικού Συνεργείου Επισκευών και αναγνώρισιν εις τούτο ωρισμένης κατηγορίας, ή β)Προς οιανδήποτε τροποποίησιν ταύτης υποβάλλονται εις την Υ.Π.Α. κατά τα υπό ταύτης ειδικώτερον καθοριζόμενα. (Έντυπον ΥΠΑ/Ε1/Γ/3). 4.2Εκάστη των εν άρθρ. 2 του παρόντος αναφερομένων γενικών κατηγοριών δύναται να περιλαμβάνη μίαν ή πλείονας των κάτωθι ομάδων: 4.2.1.Κατηγορία Σκαφών: α)Ομάς 1η: Σύνθετος κατασκευή, μεγίστου ορίου επιτρεπομένου βάρους απογειώσεως μέχρι και 5700 KG (12.500 LBS). β)Ομάς 2α: Σύνθετος κατασκευή, μεγίστου ορίου επιτρεπομένου βάρους απογειώσεως άνω των 5700 KG (12.500 LBS). γ)Ομάς 3η: Αμιγής μεταλλική κατασκευή, μεγίστου ορίου επιτρεπομένου βάρους απογειώσεως μέχρι και 5700 KG (12.500 LBS). δ)Ομάς 4η: Αμιγής μεταλλική κατασκευή, μεγίστου ορίου επιτρεπομένου βάρους απογειώσεως άνω των 5700 KG (12.500 LBS). 4.2.2.Κατηγορία Συστημάτων Ισχύος: α)Ομάς 1η: Εμβολοφόροι κινητήρες μέχρι και 400 H.P. (HORSEPOWER). β)Ομάς 2α: Εμβολοφόροι κινητήρες άνω των 400 H.P. (HORSEPOWER). γ)Ομάς 3η: Στροφιλοφόροι κινητήρες. 4.2.3.Κατηγορία Ελίκων: α)Ομάς 1η: Έλικες σταθερού βήματος. β)Ομάς 2α: Πάντες οι έτεροι τύποι, ανά είδος κατασκευής. 4.2.4.Κατηγορία Ραδιοσυσκευών: α)Ομάς 1η: Τηλεπικοινωνιακός εξοπλισμός. β)Ομάς 2α: Ναυτιλιακός εξοπλισμός. γ)Ομάς 3η: RADAR. 4.2.5.Κατηγορία Οργάνων: α)Ομάς 1η: Μηχανολογικά. β)Ομάς 2α: Ηλεκτρολογικά. γ)Ομάς 3η: Γυροσκοπικά. δ)Ομάς 4η: Ηλεκτρονικά. 4.2.6.Κατηγορία Εξαρτημάτων: α)Ομάς 1η: Μηχανολογικά κατά τύπον. β)Ομάς 2α: Ηλεκτρολογικά κατά τύπον. γ)Ομάς 3η: Ηλεκτρονικά κατά τύπον. 4.3.Ειδικαί Κατηγορίαι: Η Υ.Π.Α. δύναται να χορηγή πιστοποιητικά ειδικής κατηγορίας εις Συνεργεία Επισκευών: 4.3.1.Ασχολούμενα αποκλειστικώς με την συντήρησιν, επισκευήν ή μετατροπήν ενός ιδιαιτέρου τύπου σκάφους, συστήματος ισχύος, έλικος, ραδιοσυσκευής, οργάνου, εξαρτήματος ή τμημάτων αυτών, ή 4.3.2.Ασχολούμενα με την εκτέλεσιν, ειδικών εργασιών σχετικών με την συντήρησιν, επισκευήν ή μετατροπήν αεροσκάφους ή τμημάτων αυτού. 4.4.Χορήγησις Πιστοποιητικού: Η εις Συνεργείον Επισκευών χορήγησιν Πιστοποιητικού Συνεργείου Επισκευών και η αναγνώρισις δι’ αυτού ωρισμένης καηγορίας, δια την οποίαν καθορίζονται λειτουργικαί απαιτήσεις και περιορισμοί αναγκαίοι δια την ασφάλειαν των πτήσεων, λαμβάνει χώραν μετά διαπίστωσιν υπό της Υ.Π.Α. ότι το Συνεργείον είναι εις θέσιν επαρκώς εξωπλισμένον και ικανόν, να συντηρή, επισκευάζη και μετατρέπη σκάφη, συστήματα ισχύος, έλικας, ραδιοσυσκευάς, όργανα και εξαρτήματα, συμφώνως προς τας απαιτήσεις του παρόντος. «4.5.Έλεγχος Συνεργείου: Η κατά την προηγουμένην παράγραφον διαπίστωσις της ικανότητος του Συνεργείου διενεργείται δι’ επιτοπίου ελέγχου υπό δύο το πολύ εξουσιοδοτημένων τεχνικών εκπροσώπων της Υ.Π.Α., οίτινες και εισηγούνται αυτή σχετικώς». Η παρ. 4.5. αντικατεστάθη ως άνω δια της παρ. 1 άρθρου μόνου Β.Δ. 65 της 24 Ιαν./9 Φεβρ. 1967 (ΦΕΚ Α΄ 15). 4.6.Δαπάναι: Προκειμένου περί Συνεργείων εκτός της Ελληνικής Επικρατείας, πάσαι αι δαπάναι δια την μετακίνησιν της προαναφερθείσης Επιτροπής βαρύνουν τα ενδιαφερόμενα Συνεργεία. 4.7.Διάρκεια ισχύος Πιστοποιητικού. 4.7.1.Χορηγηθέν πιστοποιητικόν εις Ελληνικόν Συνεργείον Επισκευών (εντός της Ελληνικής Επικρατείας) παραμένει εν ισχύϊ μέχρις ου τούτο ανασταλή, ανακληθή ή καθ’οιον(Αντί της σελ. 667) Σελ. 667(α) 321-147 Συνεργεία Επισκευών 38.Ν.δ.1 δήποτε τρόπον παύσει ισχύον κατόπιν αποφάσεως της Υ.Π.Α., οπότε και επιστρέφεται εις αυτήν. «4.7.2.Η ισχύς πιστοποιητικού χορηγηθέντος εις αλλοδαπόν Συνεργείον Επισκευών είναι 12μηνος, εκτός εάν τούτο ήθελεν ανασταλή, ανακληθή ή καθ’ οιονδήποτε τρόπον παύση ισχύον ενωρίτερον, κατόπιν αποφάσεων της Υ.Π.Α. οπότε επιστρέφεται εις αυτήν. Το πιστοποιητικόν παρατείνεται δια συναπτάς περιόδους 12 μηνών κατόπιν αιτήσεως του Συνεργείου προς την Υ.Π.Α., υποβαλλομένης προ της λήξεως της ισχύος του και εφ’ όσον το Συνεργείον έχει επιδείξει συνεχή και πλήρη συμμόρφωσιν προς τας απαιτήσεις του παρόντος κατά την κρίσιν της Υ.Π.Α., μορφουμένην και δια μιας τουλάχιστον κατ’ έτος επισκέψεως του εν λόγω Συνεργείου υπό ενός εξουσιοδοτημένου τεχνικού εκπροσώπου αυτής, (Έντυπον Ε1/Γ/24)». Η παρ. 4.7.2. αντικατεστάθη ως άνω δια την παρ. 2 άρθρου μόνου Β.Δ. 65 της 24 Ιαν./9 Φεβρ. 1967 (ΦΕΚ Α΄ 15). 4.8.Δημοσιότης πιστοποιητικού: Το πιστοποιητικόν Συνεργείου Επισκευών δέον όπως είναι εκτεθειμένον εντός των χώρων εργασίας του κατά την παρ. 5.4.1. του παρόντος, Προϊσταμένου Επιθεωρήσεως και διαθέσιμον δι’ έλεγχον υπό της Υ.Π.Α. 4.9.Αλλαγή κλπ. κτιριακών εγκαταστάσεων και μέσων: Πάσα αλλαγή τοποθεσίας, τροποποίησις ή επέκτασις κτιριακών εγκαταστάσεων ή αντικατάστασις ή τροποποίησις των υπό της παρ. 5.1. του παρόντος απαιτουμένων μέσων, δέον να τίθεται προηγουμένως υπ’ όψιν της Υ.Π.Α. ομού μετά των διωκομένων σκοπών δια των ανωτέρω εν γένει μεταβολών. Άρθρ.5.-5.Χορήγησις πιστοποιητικού εις Ελληνικόν Συνεργείον Επισκευών. Δια την χορήγησιν Πιστοποιητικού εις Ελληνικόν Συνεργείον Επισκευών απαιτούνται τα ακόλουθα: 5.1.Μέσα: Το Συνεργείον δέον όπως διαθέτη: 5.1.1.Κτιριακάς εγκαταστάσεις καταλλήλους και επαρκείς δια την ορθήν και άνετον εγκατάστασιν του απαιτουμένου εξοπλισμού και προσωπικού και αποθήκευσιν του ολικού. Οι χώροι εργασίας δέον όπως παρέχουν, από πάσης απόψεως, συνθήκας εξασφαλιζούσας την τελείαν εκτέλεσιν της εργασίας δια την οποίαν επιδιώκεται αναγνώρισις κατηγορίας. 5.1.2.Καταλλήλους εγκαταστάσεις αποθηκών δια την ενδεδειγμένην αποθήκευσιν, διαχωρισμόν και προστασίαν των υλικών, ανταλλακτικών και εφοδίων. 5.1.3.Καταλλήλους εγκαταστάσεις δια την ενδεδειγμένην προστασίαν των ανταλλακτικών και των  Σελ. 668(α) 321-148 επί μέρους τμημάτων κατά την διάρκειαν αποσυναρμολογήσεων, καθαρισμών, επιθεωρήσεων, επισκευών, μετατροπών και συναρμολογήσεων. 5.2.Προσωπικόν: Το Συνεργείον δέον όπως διαθέτη προσωπικόν επαρκές και ικανόν ίνα διαξάγη, εποπτεύη και επιθεωρή τας εργασίας δια τας οποίας επιδιώκεται ανανώρισις κατηγορίας ή κατηγοριών. 5.2.1.Ουδείς δύναται να ενασκήση υπευθύνως καθήκοντα σχέσιν έχοντα με επιθεώρησιν, συντήρησιν, γενικήν επισκευήν ή επισκευήν εάν δεν έχει ήδη συμπληρώσει 18μηνον πρακτικήν εξάσκησιν και εξοικείωσιν επί των εν ισχύϊ διαδικασιών και μεθόδων επιθεωρήσεως υλικών, εργαλείων, μηχανών και εξοπλισμού εν γένει, των σχέσιν εχόντων με τας αντιστοίχους εργασίας προς την κατηγορίαν δι’ ην Συνεργείον Επισκευών έχει λάβει πιστοποιητικόν. 5.2.2.Υπεύθυνα καθήκοντα επιθεωρήσεως, συντηρήσεως, επισκευής, γενικής επισκευής ανατίθενται μόνον εις πτυχιούχον Τεχνίτην, κατά τα υπό της Υ.Π.Α. ειδικώτερον καθοριζόμενα. 5.2.3.Προκειμένου περί Συνεργείου Επισκευών κατηγορίας σκάφους, πλέον των απαιτήσεων της παρ. 5.2.1. εις τουλάχιστον των παρ’ αυτώ εργαζομένων οίτινες εκτελούσι τα εκ της κατηγορίας του Συνεργείου απορρέοντα καθήκοντα, δέον όπως κέκτηται πείρας, δια την επαναφοράν αεροσκάφους εις ενέργειαν κατόπιν εκατονταώρου περιοδικής ή προοδευτικής επιθεωρήσεως ως και δια την έκδοσιν Πιστοποιητικών Συντηρήσεως. 5.3.Μητρώα και καταστάσεις προσωπικού επιφορτισμένα με επίβλεψιν ή επιθεώρησιν. Παν Εγκεκριμένον Συνεργείον Επισκευών δέον όπως: α)Τηρή ενημερωμένα μητρώα του προσωπικού του αμέσως υπευθύνου δια την εποπτείαν ή επιθεώρησιν των εργασιών συντηρήσεως, επισκευής, επιθεωρήσεως ή μετατροπής. β)Εφοδιάζη την ΥΠΑ με αντίγραφον των μητρώων τούτων και γ)Ενημερώνη την ΥΠΑ επί πάσης μεταβολής της συνθέσεως του ως άνω προσωπικού. Ο τύπος του μητρώου και η διαδικασία ενημερώσεώς του καθορίζονται υπό της ΥΠΑ. Εις τα εν λόγω μητρώα περιλαμβάνονται εκείνα τα πληροφοριακά στοιχεία περί των προσόντων εκάστου των εργαζομένων, τα οποία κρίνονται αναγκαία ή χρήσιμα προς πιστοποίησιν της εκπληρώσεως των απαιτήσεων του παρόντος ως προς τα προσόντα και την πείραν εκάστου εξ αυτών. Ουδείς δύναται να χρησιμοποιηθή υπό Εγκεκριμένου Συνεργείου Επισκευών ως αμέσως υπεύθυνος δια την εποπτείαν ή επιθεώρησιν των εργασιών συντηρήσεως, επισκευής, επιθεωρήσεως ή μετατροπής, εφ’ όσον δεν τηρήται ενημερωμένον περί τούτου μητρώον κατά τας διατάξεις του παρόντος. 38.Ν.δ.1 Συνεργεία Επισκευών 5.3.1.Καταστάσεις προσωπικού: Το Συνεργείον δέον όπως υποβάλη τη ΥΠΑ καταστάσεις εμφαινούσας, το παρ’ αυτώ υπηρετούν προσωπικόν το επιφορτισμένον με την επίβλεψιν και επιθεώρησιν, τους τεχνικούς προϊσταμένους κλπ. το προσωπικόν επιθεωρήσεως, τον Προϊστάμενον Επιθεωρήσεως ως και εκείνους τους επιθεωρητάς οίτινες είναι επιφορτισμένοι με την εκτέλεσιν των τελικών επιθεωρήσεων προς διαπίστωσιν της πτητικής ικανότητος κατηγορίας τινός υλικού προ της επαναχρησιμοποιήσεώς του. Επιπροσθέτως, αι εν λόγω καταστάσεις δεόν όπως περιλαμβάνωσι τα ακόλουθα: α)Είδος εργασίας εις την οποίαν είναι τοποθετημένον και ενασκεί (π.χ. γενική επισκευή σκαφών, επιθεωρήσεις κινητήρων κλπ.). β)Τίτλον (π.χ. Προϊστάμενος Επιθεωρήσεως). γ)Προϋπηρεσίαν και πείραν επί του είδους της εργασίας ην εκτελεί. δ)Απασχόλησιν κατά το παρελθόν. ε)Αύξοντα αριθμόν και κατηγορίαν πτυχίου. 5.3.2.Τροποποιήσεις των καταστάσεων: Τροποποιήσεις των κατά την προηγουμένην παράγραφον καταστάσεων λαμβάνουσι χώραν εφ’ όσον: α)Λήξη από πλευράς χρόνου η τοποθέτησις προσώπου εις είδος τι εργασίας. β)Πρόσωπον τι τοποθετηθή εις είδος εργασίας απαιτούσης εγγραφήν εις την κατάστασιν. γ)Λαμβάνη χώραν ουσιώδης αλλαγή εις το είδος εργασίας ην εκτελεί πρόσωπον περιλαμβανόμενον εις την κατάστασιν. 5.3.3.Τήρησις καταστάσεων: Αι καταστάσεις ως και οιαιδήποτε τροποποιήσεις αυτών λαμβάνουσαι χώραν συμφώνως προς το προηγούμενον εδάφιον, τηρούνται υπό του Συνεργείου και υποβάλλονται εις την ΥΠΑ. 5.4.Σύστημα επιθεωρήσεως: Η οργάνωσις και λειτουργία του συστήματος Επιθεωρήσεως του Συνεργείου δέον όπως είναι πλήρεις και κατάλληλοι δια την επίτευξιν ικανοποιητικού ποιοτικού ελέγχου, και ίνα πληρώνται αι κατωτέρω γενικαί απαιτήσεις. 5.4.1.Προϊστάμενος επιθεωρήσεως: Η οργάνωσις επιθεωρήσεως του Εγκεκριμένου Συνεργείου Επισκευών και το απαρτίζον αυτήν προσωπικόν, τελούν υπό τον άμεσον έλεγχον Προϊσταμένου Επιθεωρήσεως εξουσιοδοτημένου υπό της ΥΠΑ. Ο Προϊστάμενος επιθεωρήσεως υπάγεται απ’ ευθείας και μόνον υπό τον Τεχνικόν Διευθυντήν του Συνεργείου ίνα ούτω αι κρίσεις και αποφάσεις του περί της ποιότητος των εργασιών δια τας οποίας είναι υπεύθυνος είναι ανεπηρέαστοι. Η υπό της ΥΠΑ εξουσιοδότησις του Προϊσταμένου επιθεωρήσεως λαμβάνει χώραν κατόπιν εξετάσεως των προσόντων αυτού δια την ως άνω θέσιν. Εν ην περιπτώσει ούτος απουσιάση εκ της ως άνω θέσεως επί μακρόν ή παύση να κατέχη ταύτην, δέον όπως ο αντικαταστάτης αυτού είναι ωσαύτως εξουσιοδοτημένος υπό της ΥΠΑ. Δια του εξουσιοδοτημένου Προϊσταμένου Επιθεωρήσεως καθίσταται υπεύθυνον το Συνεργείον Επισκευών, έναντι της ΥΠΑ, δια την αρτίαν εκτέλεσιν των εργασιών, των διαλαμβανομένων εις το χορηγηθέν πιστοποιητικόν. 5.4.2.Προσωπικόν επιθεωρήσεως: Προς διαπίστωσιν της ποιότητος ή πτητικής ικανότητος κατηγορίας τινός αεροπορικού υλικού, το προσωπικόν επιθεωρήσεως δέον όπως είναι έμπειρον και εις θέσιν να εφαρμόζη πάσαν μέθοδον επιθεωρήσεως και τεχνικήν. Ωσαύτως δέον όπως είναι ικανόν να χειρίζηται πάντα χρησιμοποιούμενον εξοπλισμόν, κατά την ειδικότητα εκάστου των αποτελούντων τούτο προσώπων. Το προσωπικόν επιθεωρήσεως δέον όπως είναι εις θέσιν να χρησιμοποιή, τα εις την διάθεσίν του τεχνικά εγχειρίδια τα αφορώντα ανοχάς, όρια, διαδικασίας επιθεωρήσεως κλπ., τας οδηγίας επιθεωρήσεως και τας υπό της ΥΠΑ εκδιδομένας τεχνικάς οδηγίας. Δια περιπτώσεις χρησιμοποιήσεως συσκευών μαγνητικού ελέγχου ή ελέγχου δια φθορισμού ως και δι’ οιονδήποτε μηχανικόν έλεγχον, ο αρμόδιον προσωπικόν επιθεωρήσεως δέον όπως είναι ειδικευμένον εις την λειτουργίαν και χρησιμοποίησιν των συσκευών τούτων και εις θέσιν να διαπιστώνη τας βλάβας αίτινες δύνανται να ανιχνευθούν δια των ως άνω συσκευών. 5.4.3.Επιθεώρησις εισαγομένων υλικών: Το Συνεργείον δέον όπως είναι εις θέσιν να εφαρμόζη ασφαλείς μεθόδους επιθεωρήσεως των εισαγομένων υλικών ίνα διαπιστούται, ότι δια τα εν λόγω υλικά έχουν ληφθή τα κατάλληλα μέτρα προστασίας και ότι ταύτα δεν έχουσι εμφανές ελάττωμα ή κακήν λειτουργίαν προτού εναποθηκευθούν ίνα χρησιμοποιηθώσιν ακολούθως εις αεροσκάφος. 5.4.4.Αρχική επιθεώρησις: Το Συνεργείον δέον όπως είναι εις θέσιν να εφαρμόζη μεθόδους βάσει των οποίων υλικόν το οποίον θα υποστή συντήρησιν να επιθεωρήται προηγουμένως, ίνα διαπιστωθί η κατάστασις εις ην ευρίσκεται τόσον από πλευράς προστασίας, όσον και από πλευράς ελαττωμάτων. Το αποτέλεσμα της τοιαύτης επιθεωρήσεως καταχωρίζεται εις ειδικόν έντυπον διατιθέμενον υπό του Συνεργείου, όπερ συνοδεύει το υλικόν μέχρις ου τούτο κριθή χρησιμοποίησιμον. 5.4.5.Επιθεώρησις αεροπορικού υλικού εκ περισυλλογής προς διαπίστωσιν μη εμφανών βλαβών: Προ της εκτελέσεως οιασδήποτε εργα-σίας επί σκαφών, συστημάτων ισχύος ή ετέρου γενικώς τμήματος ή μέρους όπερ διεσώθη εξ ατυχήματος δέον να προηγηθή επιθεώρησις Σελ. 669 Συνεργεία Επισκευών 38.Ν.δ.1 προς αναζήτησιν μη εμφανούς τινός βλάβης. Η επιθεώρησις αύτη επεκτείνεται και εις περιοχάς προσκείμενας προς τα καταφανώς υποστάντα ζημίαν τμήματα ή μέρη. Το αποτέλεσμα της ως άνω επιθεωρήσεως δέον όπως καταχωρίζεται εις το δια την παρ. 5.4.4. οριζόμενον έντυπον επιθεωρήσεως. 5.5.Εγχειρίδιον περιγραφής Συνεργείου, διαδικασιών επιθεωρήσεως και γενικών πληροφοριών: Κατά την υποβολήν αιτήσεως δια την έγκρισιν Συνεργείου συνυποβάλλεται, εις διπλούν, εγχειρίδιον περιέχον κατά τρόπον λεπτομερή και καταληπτόν τα ακόλουθα: α)Περιγραφήν συνοδευομένην υπό σχετικών φωτογραφιών και σχεδιαγραμμάτων της θέσεως και εκτάσεως των εγκαταστάσεων του Συνεργείου ως και των χρησιμοποιουμένων εν γένει μέσων εκτελέσεως εργασιών. β)Οργανωτικά διαγράμματα του Συνεργείου. γ)Το σύστημα επιθεωρήσεως του Συνεργείου ως και τα εκ της επιθεωρήσεως ευθύνας, περιλαμβανομένων υποδειγμάτων των εντύπων επιθεωρήσεως ως και των μεθόδων συμπληρώσεως τούτων. δ)Κατάστασιν εμφαίνουσαν τους προμηθευτάς αεροπορικού εν γένει υλικού μετά των οποίων το Συνεργείον συνεργάζεται ή έχει συνάψει συμφωνίας ως και το είδος του προμηθευομένου εξ ενός εκάστου υλικού. 5.6.Εξοπλισμός και υλικά: 5.6.1.Γενικά: Δια την έκδοσιν πιστοποιητικού Συνεργείου Επισκευών απαιτείται όπως το Συνεργείον διαθέτη τον αναγκαίον εξοπλισμόν και υλικά δια την υπεύθυνον και αποτελεσματικήν διεξαγωγήν των εργασιών της κατηγορίας του αιτουμένου πιστοποιητικού. 5.6.2.Εξοπλισμός και υλικά δια κατηγορίαν σκάφους: Δια την αναγνώρισιν κατηγορίας σκάφους, απαιτείται όπως το Συνεργείον διαθέτη κατάλληλον εξοπλισμόν δι’ εκτέλεσιν εργασιών συντηρήσεως, επισκευής, επιθεωρήσεως ή μετατροπής επί των ακολούθων τμημάτων του σκάφους, καθοριζομένων αναλόγως, της αιτουμένης ομάδος και του τύπου του αεροσκάφους. α)Χαλυβδίνων τμημάτων δομής. β)Ξύλινης δομής. γ)Επιφανειών και τμημάτων δομής εκ μεταλλικών κραμμάτων. δ)Υφασματίνων επικαλύψεων. ε)Συστημάτων πηδαλίων. ς)Συστημάτων - ηλεκτρικών καλωδιώσεων. ζ)Διαδικασιών συναρμολογήσεως. η)Συστημάτων προσγειώσεως. Σελ. 670 5.6.3.Εξοπλισμός και υλικά δια κατηγορίας συστήματος ισχύος: Δια την αναγνώρισιν κατηγορίας συστήματος ισχύος απαιτείται όπως το Συνεργείον διαθέτη κατάλληλον εξοπλισμόν δι’ εκτέλεσιν, αναλόγως των αιτουμένων εργασιών: α)Συντηρήσεως, επισκευής και μετατροπής συστημάτων ισχύος, συμπεριλαμβανομένων και των εργασιών αντικαταστάσεως τμημάτων αυτών. β)Επιθεωρήσεως απάντων των ως άνω τμημάτων, χρησιμοποιουμένων των καταλλήλων μέσων και βοηθημάτων επιθεωρήσεως. γ)Συνήθων μηχανουργικών εργασιών. δ)Εργασιών συναρμολογήσεως και ε)Δοκιμής των συστημάτων ισχύος, μετά την γενικήν επισκευήν αυτών, κατ’ εφαρμογήν των συστάσεων των κατασκευαστών και συμφώνως προς τα υπό της Υ.Π.Α. καθοριζόμενα, δι’ εκτέλεσιν των εν λόγω εργασιών. 5.6.4.Εξοπλισμός και υλικά δια κατηγορίαν ελίκων: Δια την αναγνώρισιν κατηγορίας επισκευής ελίκων απαιτείται, αναλόγως της αιτουμένης ομάδος, όπως το Συνεργείον διαθέτη κατάλληλον εξοπλισμόν δι’ εκτέλεσιν εργασιών: α)Συντηρήσεως, επισκευής και μετατροπής ελίκων, συμπεριλαμβανομένης της εγκαταστάσεως και αντικαταστάσεως τμημάτων. β)Επιθεωρήσεως τμημάτων της έλικος, χρησιμοποιουμένων των καταλλήλων μέσων και βοηθημάτων επιθεωρήσεως. γ)Επισκευής ή αντικαταστάσεως των τμημάτων. δ)Εκτελέσεως δοκιμής του μηχανισμού αλλαγής βήματος της έλικος κατ’ εφαρμογήν των συστάσεων των κατασκευαστών και συμφώνως με τα υπό της Υ.Π.Α. καθοριζόμενα δι’ εκτέλεσιν των εν λόγω εργασιών. ε)Ζυγοσταθμίσεως. 5.6.5.Εξοπλισμός και υλικά δια κατηγορίαν ραδιοσυσκευών: Δια την αναγνώρισιν κατηγορίας ραδιοσυσκευών, απαιτείται όπως το Συνεργείον διαθέτη κατάλληλον εξοπλισμόν, δι’ εκτέλεσιν, αναλόγως της αιτουμένης ομάδος, εργασιών: α)Εξακριβώσεως των λόγω εις ους οφείλεται ενδεχομένως ελαττωματική λειτουργία ραδιοσυσκευής. β)Συντηρήσεως, επισκευής και μετατροπής ραδιοσυσκευών, συμπεριλαμβανομένων των εργασιών εγκαταστάσεως και αντικαταστάσεως τμημάτων. γ)Επιθεωρήσεως και δοκιμής. δ)Ελέγχου συχνοτήτων. ε)Εκτελέσεως των ενδεδειγμένων δια την καλήν λειτουργίαν των συσκευών ρυθμίσεως. 38.Ν.δ.1 Συνεργεία Επισκευών 5.6.6.Εξοπλισμός και υλικά δια κατηγορίαν εξαρτημάτων: Δια την αναγνώρισιν κατηγορίας εξαρτημάτων απαιτείται όπως το Συνεργείον διαθέτη κατάλληλον εξοπλισμόν δι’ εκτέλεσιν, αναλόγως της αιτουμένης μονάδος, εργασιών: α)Εξακριβώσεως της ελαττωματικής λειτουργίας των εξαρτημάτων. β)Συντηρήσεως, επισκευής και μετατροπής των εξαρτημάτων, συμπεριλαμβανομένων των εργασιών εγκαταστάσεως και αντικαταστάσεως τμημάτων. γ)Επιθεωρήσεως, εκτελέσεως δοκιμής και εφ’ όσον είναι αναγκαίον, ρυθμίσεως. 5.6.7.Εξοπλισμός και υλικά δια κατηγορίαν οργάνων: Δια την αναγνώρισιν κατηγορίας οργάνων απαιτείται όπως το Συνεργείον διαθέτη κατάλληλον εξοπλισμόν, δι’ εκτέλεσιν εργασιών: α)Εξακριβώσεως της ελαττωματικής λειτουργίας των οργάνων. β)Συντηρήσεως επισκευής και μετατροπής των οργάνων, συμπεριλαμβανομένων των εργασιών εγκαταστάσεως και αντικαταστάσεως τμημάτων. γ)Επιθεωρήσεως, επισκευής και ρυθμίσεως τούτων. 5.6.8. Εξοπλισμός και υλικά δι’ ειδικήν κατηγορίαν: Δια την αναγνώρισιν ειδικής κατηγορίας ή την αναγνώρισιν κατηγορίας προς παροχήν ειδικων υπηρεσιών, μη καλυπτομένων υπό των ως άνω κατηγοριών, απαιτείται όπως το Συνεργείον είναι εφωδιασμένον με τον αναγκαίον εξοπλισμόν και τα κατάλληλα υλικά προς εκτέλεσιν των εκ της κατηγορίας του αιτουμένου πιστοποιητικού απορρεουσών εργασιών. Λειτουργία Ελληνικών Συνεργείων Επισκευών Άρθρ.6.-Ως προς την λειτουργίαν παντός Εγκεκριμένου Ελληνικού Συνεργείου Επισκευών, ισχύουν τα κατωτέρω: 6.1.Δικαιώματα απορρέοντα εκ του Πιστοποιητικού: Παν Συνεργείον Επισκευών εξουσιοδοτείται όπως: 6.1.1.Εκτελή εργασίας συντηρήσεως, επισκευής και μετατροπής σκαφών, συστημάτων ισχύος, ελίκων, οργάνων, ραδιοσυσκευών και εξαρτημάτων δια τα οποία έχει αναγνωρισθή εις τούτο σχετική κατηγορία. 6.1.2.Επαναφέρη εις ενέργειαν τα ως ανωτέρω σκάφη, συστήματα ισχύος, έλικας, όργανα, ραδιοσυσκευάς και εξαρτήματα, αφού υποστώσι ταύτα συντήρησιν - ελάσσονα μετατροπήν, και πιστοποιεί σχετικώς. 6.1.3.Επαναφέρη εις ενέργειαν σκάφη, συστήματα ισχύος, έλικας, όργανα, ραδιοσυσκευάς και εξαρτήματα, αφού υποστώσι ταύτα μείζονα επισκευήν ή μείζονα μετατροπήν υπό τον όρον ότι η τοιαύτη επισκευή ή μετατροπή έχει εκτελεσθή συμφώνως προς εγχειρίδιον, προδιαγραφήν ή έτερα τεχνικά δεδομένα, εγκεκριμένα υπό της Υ.Π.Α., και πιστοποιεί σχετικώς. 6.1.4.Επαναφέρη αεροσκάφος εις ενέργειαν κατόπιν 100ώρου Περιοδικής ή Προοδευτικής Επιθεωρήσεως και εκδίδη Πιστοποιητικά Συντηρήσεως κατά τύπον και διαδικασίαν καθωρισμένην ή εγκεκριμένην υπό της Υ.Π.Α., του διακιώματος τούτου ασκουμένου μόνον υπό Συνεργείων Επισκευών κατηγορίας σκάφους. 6.2.Περιορισμοί Πιστοποιητικού: Απαγορεύεται εις Εγκεκριμένον Συνεργείον Επισκευών η εκτέλεσις επιθεωρήσεως, συντηρήσεως, επισκευής ή μετατροπής σκαφών, συστημάτων ισχύος, ελίκων, οργάνων, ραδιοσυσκευών και εξαρτημάτων, εφ’ όσον δεν έχη αναγνωρισθή εις τούτο η σχετική κατηγορία. Ωσαύτως, απαγορεύεται η εκτέλεσις, καίτοι κέκτηται αναγνωρίσεως κατηγορίας, εργασιών επιθεωρήσεως, συντηρήσεως, επισκευής ή μετατροπής, οσάκις αι εργασίαι αύται απαιτούν ειδικά τεχνικά στοιχεία, εξοπλισμόν, προσωπικόν ή μέσα, μη διατιθέμενα υπό του εν λόγω Συνεργείου. 6.3.Συντήρησις μέσων, εξοπλισμού και υλικών Συνεργείου: Ο κάτοχος Πιστοποιητικού Συνεργείου Επισκευών δέον όπως συντηρή άπαντα τα μέσα, εξοπλισμόν και υλικά κατά τρόπον ώστε ταύτα να είναι πάντοτε σύμφωνα προς τους ισχύοντας κανόνας, βάσει των οποίων εγένετο η χορήγησις του πιστοποιητικού. 6.4.Εκτέλεσις εργασιών: Πάσα εργασία συντηρήσεως, επισκευής και μετατροπής δέον όπως εκτελήται συμφώνως προς το υπ’ αριθ. 379/63 Β.Δ/μα «περί Συντηρήσεως Πολιτικών Αεροσκαφών». 6.5.Επιθεώρησις εκτελεσθείσης εργασίας: Παν σκάφος, σύστημα ισχύος, έλιξ, όργανον, ραδιοσυκευή και εξάρτημα, μετά συντήρησιν, επισκευήν ή μετατροπήν δέον όπως, πριν ή επανατεθή εν λειτουργία, επιθεωρηθή υπό επιθεωρητού έχοντος τα προς τούτο απαιτούμενα προσόντα. Ο επιθεωρητής δέον όπως είναι πρόσωπον διάφορον εκείνου το οποίον έχει εκτελέσει την εργασίαν ταύτην. 6.6.Πιστοποίησις εκτελεσθείσης εργασίας: Ο προϊστάμενος Επιθεωρήσεως του Συνεργείου Επισκευών πιστοποιεί επί των σχετικών αρχείων συντηρήσεως, επισκευής και μετατροπής ότι το εν λόγω σκάφος, σύστημα ισχύος, έλιξ, όργανον, ραδιοσυκευή ή εξάρτημα, ευρίσκεται εις κατάστασιν πτητικής ικανότητος. 6.7.Αρχεία Εκτελεσθεισών Εργασιών: Τα αρχεία των εκτελεσθεισών εργασιών δέον να φυλάσσωνται τουλάχιστον επί δύο έτη. 6.8.Δελτία Βλαβών ή Πτητικής Ανικανότητος: Παν εγκεκριμένον Συνεργείον Επισκευών, δέον όπως υποβάλη τη Υ.Π.Α.  δελτίου βλαβών Σελ. 671 Συνεργεία Επισκευών 38.Ν.δ.1 δια πάσαν σοβαράν βλάβην ή κατάστασιν επιφέρουσαν πτητικήν ανικανότητα, ήτις ήθελε παρουσιασθή επί σκάφους, συστήματος ισχύος, έλικος ή ετέρου τμήματος αυτών. Ο τύπος του εντύπου και η διαδικασία υποβολής τούτου καθορίζονται υπό της Υ.Π.Α. (Έντυπον ΥΠΑ/Ε1/Γ/22). Χορήγησις πιστοποιητικού εις αλλοδαπόν  Συνεργείον Επισκευών Άρθρ.7.-Δια την χορήγησιν πιστοποιητικού εις αλλοδαπόν Συνεργείον Επισκευών απαιτούνται αι κατωτέρω προϋποθέσεις: 7.1.Αιτιολόγησις: Εν τη αιτήσει του ενδιαφερομένου Συνεργείου δι’ αναγνώρισιν σχετικής κατηγορίας, δέον όπως αναφέρωνται και υποστηρίζωνται δεόντως οι λόγοι δια τους οποίους το Συνεργείον αιτείται εγκρίσεως δια την ανάληψιν εκτελέσεως εργασιών επί αεροπορικού υλικού ανήκοντος εις ιδιοκτήτας αεροσκαφών εγγεγραμμένων εις το Μητρώον Ελληνικών πολιτικών αεροσκαφών. 7.2.Μέσα: Το Συνεργείον δέον όπως διαθέτη: 7.2.1.Κτιριακάς εγκαταστάσεις καταλλήλους και επαρκείς δια την ορθήν και άνετον εγκατάστασιν του απαιτουμένου εξοπλισμού και προσωπικού και αποθήκευσιν του υλικού. Οι χώροι εργασίας δέον όπως παρέχουν, από πάσης απόψεως, συνθήκας εξασφαλιζούσας την τελείαν εκτέλεσιν της εργασίας δια την οποίαν επιζητείται αναγνώρισις κατηγορίας. 7.2.2.Καταλλήλους εγκαταστάσεις αποθηκών δια την ενδεδειγμένην αποθήκευσιν διαχωρισμόν και προστασίαν των υλικών, ανταλλακτικών και εφοδίων. 7.2.3.Καταλλήλους εγκαταστάσεις δια την ενδεδειγμένην προστασίαν των ανταλλακτικών και των επί μέρους τμημάτων κατά την διάρκειαν αποσυναρμολογήσεων καθαρισμών, επιθεωρήσεων, επισκευών, μετατροπών και συναρμολογήσεων. 7.3.Προσωπικόν: Το Συνεργείον δέον όπως διαθέτη προσωπικόν εις αριθμόν, σύνθεσιν και υπ’ αυτού κατεχομένας ικανότητας ίνα δύναται να διεξάγη, εποπτεύη και επιθεωρή τας εργασίας τας αντιστοιχούσας εις την η τας κατηγορίας δι’ ας αιτείται εγκρίσεως. Ειδικώτερον το προσωπικόν το επιφορτισμένον με την επίβλεψιν και επιθεώρησιν εκτελουμένων εργασιών δέον όπως γνωρίζη και είναι εξοικειωμένον προς τα σχετικά τεχνικά εγχειρίδια, προδιαγραφάς, οδηγίας κατασκευαστών και πτητικής ικανότητος, άτινα αναφέρονται εις το αεροπορικόν υλικόν δια το οποίο είναι υπεύθυνον. 7.4.Σύστημα επιθεωρήσεως: Η οργάνωσις και λειτουργία του συστήματος Επιθεωρήσεως του Συνεργείου δέον όπως είναι πλήρεις και κατάλληλοι δια την επίτευξιν ικανοποιητικού ποιοτικού ελέγχου, ίνα πληρώνται αι κατωτέρω γενικαί απαιτήσεις: Σελ. 672 7.4.1.Προϊστάμενος επιθεωρήσεως: Η οργάνωσις επιθεωρήσεως του Εγκεκριμένου Συνεργείου Επισκευών και το απαρτίζον αυτήν προσωπικόν, τελούν υπό τον άμεσον έλεγχον Προϊσταμένου Επιθεωρήσεως εξουσιοδοτημένου υπό της ΥΠΑ. Ο Προϊστάμενος Επιθεωρήσεως υπάγεται απ’ ευθείας και μόνον υπό τον Τεχνικόν Διευθυντήν του Συνεργείου ίνα ούτω αι κρίσεις και αποφάσεις του περί της ποιότητος των εργασιών δια τα οποίας είναι υπεύθυνος, είναι ανεπηρέαστοι. 7.4.2.Προσωπικόν Επιθεωρήσεως: Προς διαπίστωσιν της ποιότητος ή πτητικής ικανότητος κατηγορίας τινός αεροπορικού υλικού, το προσωπικόν Επιθεωρήσεως δέον όπως είναι έμπειρον και εις θέσιν να εφαρμόζη πάσαν μέθοδον επιθεωρήσεως ή τεχνικήν. Ωσαύτως δέον όπως είναι ικανόν να χειρίζεται πάντα εξοπλισμόν, όστις χρησιμοποιείται κατά την ειδικότητα εκάστου των αποτελούντων τούτο προσώπων. Το προσωπικόν επιθεωρήσεως δέον όπως είναι εις θέσιν να χρησιμοποιή τα εις τη διάθεσίν του τεχνικά εγχειρίδια, τα αφορώντα ανοχάς, όρια, διαδικασίας επιθεωρήσεως κλπ., οιασδήποτε ετέρας οδηγίας επιθεωρήσεως και τας υπό της ΥΠΑ εκδιδομένας τεχνικάς οδηγίας. Δια περιπτώσεις χρησμοποιήσεως συσκευών μαγνητικού ελέγχου ή ελέγχου δια φθορισμού ως και δι’ οιονδήποτε μηχανικόν έλεγχον, το αρμόδιον προσωπικόν επιθεωρήσεως δέον όπως είναι ειδικευμένον εις την λειτουργίαν και χρησιμοποίησιν των συσκευών τούτων και εις θέσιν να διαπιστώνη τας βλάβας αίτινες δύνανται να ανιχνευθούν δια των ως άνω συσκευών. 7.4.3.Επιθεώρησις εισαγομένων υλικών: Το Συνεργείον δέον όπως είναι εις θέσιν να εφαρμόζη ασφαλείς μεθόδους επιθεωρήσεως των εισαγομένων υλικών, ίνα διαπιστούται ότι δια τα εν λόγω υλικά έχουν ληφθή τα κατάλληλα μέτρα προστασίας και ότι ταύτα δεν έχουν εμφανές ελάττωμα ή κακήν λειτουργίαν προτού εναποθηκευθούν, ίνα χρησιμοποιηθώσιν ακολούθως εις αεροσκάφος. 38.Ν.δ.1 Συνεργεία Επισκευών 7.4.4.Αρχική επιθεώρησις: Το Συνεργείον δέον όπως είναι εις θέσιν να εφαρμόζη μεθόδους βάσει των οποίων, υλικόν ο θα υποστή συντήρησιν, θα επιθεωρήται πρηγουμένως ίνα διαπιστωθή η κατάστασις εις ην ευρίσκεται τόσον από πλευράς προστασίας, όσον και από πλευράς ελαττωμάτων. Το αποτέλεσμα της τοιαύτης επιθεωρήσεως καταχωρίζεται εις έντυπον διατιθέμενον υπό του Συνεργείου, όπερ συνοδεύει το υλικόν μέχρις ου τούτο ήθελε κριθή χρησιμοποιήσιμον. 7.4.5.Επιθεώρησις αεροπορικού υλικού εκ περισυλλογής προς διαπίστωσιν μη εμφανών βλαβών: Προ της εκτελέσεως οιασδήποτε εργασίας επί σκαφών, συστημάτων ισχύος ή ετέρου γενικώς τμήματος ή μέρους όπερ διεσώθη εξ ατυχήματος, δέον όπως ταύτα υποστούν επιθεώρησιν προς αναζήτησιν μη εμφανούς τινός βλάβης. Η επιθεώρησις αύτη επεκτείνεται και εις περιοχάς προσκειμένας προς τα καταφανώς υποστάντα ζημίαν τμήματα ή μέρη. Το αποτέλεσμα της ως άνω επιθεωρήσεως δέον όπως καταχωρίζηται εις σχετικόν έντυπον επιθεωρήσεως του Συνεργείου. 7.5.Εγχειρίδιον περιγραφής Συνεργείου, διαδικασιών επιθεωρήσεως και γενικών πληροφοριών. Κατά την υποβολήν αιτήσεως δια την έγκρισιν Συνεργείου, συνυποβάλλεται, εις διπλούν, εγχειρίδιον περιέχον κατά τρόπον καταληπτόν και λεπτομερή τα ακόλουθα: α)Περιγραφήν της θέσεως και εκτάσεως των εγκαταστάσεων του Συνεργείου ως και των χρησιμοποιουμένων εν γένει μέσων εκτελέσεως εργασιών. Τας ανωτέρω περιγραφάς δέον όπως συνοδεύωσι σχετικαί φωτογραφίαι ή σχεδιαγράμματα. β)Οργανωτικά διαγράμματα του Συνεργείου. γ)Ονομαστικάς καταστάσεις του απασχολουμένου υπό του Συνεργείου επί κεφαλής τεχνικού προσωπικού, του κατέχοντος βασικάς θέσεις εις ας θα εμφαίνωνται αι ειδικότητες και αρμοδιότητες ενός εκάστου προσώπου. δ)Το σύστημα επιθεωρήσεως του Συνεργείου ως και τα εκ της επιθεωρήσεως ευθύνας, περιλαμβανομένων υποδειγμάτων των εντύπων επιθεωρήσεως, ως και των μεθόδων χρησιμοποιήσεως τούτων. ε)Κατάστασιν εμφαίνουσαν τους προμηθευτάς αεροπορικού εν γένει υλικού μετά των οποίων το Συνεργείον συνεργάζεται ή έχει συνάψει συμφωνίας, ως και το είδος και την φύσιν του προμηθευομένου εξ ενός εκάστου υλικού. 7.6.Εξοπλισμός και υλικά: Δια την έκδοσιν Πιστοποιητικού Συνεργείου Επισκευών, το Συνεργείον δέον όπως διαθέτη τα αναγκαία υλικά και εξοπλισμόν δια την υπεύθυνον και αποτελεσματικήν διεξαγωγήν των εργασιών της Κατηγορίας του αιτουμένου Πιστοποιητικού, ως τούτο καθορίζεται υπό της παρ. 5.6. του παρόντος, προκειμένου περί Ελληνικού Συνεργείου Επισκευών. Λειτουργία αλλοδαπών Συνεργείων Επισκευών Άρθρ.8.-Δια τα αλλοδαπά Συνεργεία εις τα οποία εχορηγήθη πιστοποιητικόν (εγκεκριμένα) και άτινα εκτελούν εργασίας επί αεροπορικού υλικού ανήκοντος εις ιδιοκτήτας αεροσκαφών εγγεγραμμένων εις το Ελληνικόν Νηολόγιον, ισχύουν τα κατωτέρω: 8.1.Δικαιώματα απορρέοντα εκ του πιστοποιητικού. Το Συνεργείον Επισκευών εξουσιοδοτείται όπως: 8.1.1.Εκτελή εργασίας συντηρήσεως, επισκευής και μετατροπής σκαφών, συστημάτων ισχύος, ελίκων, οργάνων, ραδιοσυσκευών και εξαρτημάτων δια τα οποία έχει αναγνωρισθή εις τούτο σχετική κατηγορία. 8.1.2.Επαναφέρη εις ενέργειαν τα ως ανωτέρω σκάφη, συστήματα ισχύος, έλικας, όργανα, ραδιοσυσκευάς και εξαρτήματα, αφού υποστώσι ταύτα συντήρησιν, ελάσσονα επισκευήν ή ελάσσονα μετατροπήν, και πιστοποιεί σχετικώς. 8.1.3.Επαναφέρη εις ενέργειαν σκάφη, συστήματα ισχύος, έλικας, όργανα, ραδιοσυσκευάς και εξαρτήματα, αφού υποστώσι ταύτα μείζονα επισκευήν ή μείζονα μετατροπήν υπό τον όρον ότι η τοιαύτη επισκευή ή μετατροπή έχει εκτελεσθή συμφώνως προς εγχειρίδιον, προδιαγραφήν ή έτερα τεχνικά δεδομένα παραδεδεγμένα υπό της Υ.Π.Α. και πιστοποιεί σχετικώς. 8.1.4.Επαναφέρη αεροσκάφη εις ενέργειαν κατόπιν 100ώρου Περιοδικής ή Προοδευτικής Επιθεωρήσεως και εκδίδη Πιστοποιητικά Συντηρήσεως κατά τύπον και διαδικασίαν καθωρισμένην ή παραδεδεγμένην υπό της Υ.Π.Α. του διακιώματος τούτου έχοντος εφαρμογήν μόνον επί Συνεργείων Επισκευών κατηγορίας σκάφους. 8.2.Περιορισμοί Πιστοποιητικού: Απαγορεύεται εις Εγκρκιμένον Συνεργείον Επισκευών η εκτέλεσις επιθεωρήσεως, συντηρήσεως, επισκευής ή μετατροπής σκαφών, συστημάτων ισχύος, ελίκων, οργάνων, ραδιοσυσκευών και εξαρτημάτων, εφ’ όσον δεν έχει αναγνωρισθή εις αυτό η σχετική κατηγορία. Ωσαύτως, απαγορεύεται η εκτέλεσις, καίτοι κέκτηται αναγνωρίσεως κατηγορίας, εργασιών επιθεωρήσεως, συντηρήσεως, επισκευής ή μετατροπής, οσάκις αι εργασίαι αύται απαιτώσι ειδικά τεχνικά στοιχεία, εξοπλισμόν, προσωπικόν ή μέσα, μη διατιθέμενα υπό του εν λόγω συνεργείου. Σελ. 673 Συνεργεία Επισκευών 38.Ν.δ.1 8.3.Συντήρησις μέσων, εξοπλισμού και υλικών Συνεργείου: Ο κάτοχος Πιστοποιητικού Συνεργείου Επισκευών δέον όπως συντηρή άπαντα τα μέσα, εξοπλισμόν και υλικά κατά τρόπον ώστε ταύτα να είναι πάντοτε σύμφωνα προς τους ισχύοντας κανόνας, βάσει των οποίων εγένετο η χορήγησις του πιστοποιητικού. 8.4.Εκτέλεσις Εργασιών: Πάσα συντήρησις, επιθεώρησις, επισκευή ή μετατροπή δέον όπως εκτελήται συμφώνως προς τας οδηγίας του Κατασκευαστού και γενικώς συμφώνως προς μεθόδους, τεχνικήν, διαδικασίας ή προδιαγραφάς εγκεκριμένας ή παραδεδεγμένας υπό της Υ.Π.Α. και τεχνικάς οδηγίας εκδιδομένας παρά ταύτης. Πάσα συντήρησις, επισκευή ή μετατροπή εκτελουμένη υπό εγκεκριμένου Συνεργείου δέον όπως εποπτεύεται, επιθεωρήται και πιστοποιήται ως καλώς έχουσα, υπό προσωπικού αρμοδίου προς τούτο πριν ή το αεροπορικόν υλικόν επαναχρησιμοποιηθή. Τα ενδεχομένως χρησιμοποιηθησόμενα ανταλλακτικά και υλικά δέον όπως είναι εγκεκριμένα, ως τοιαύτα δε νοούνται: α)Άπαντα τα ανταλλακτικά και υλικά εφ’ όσον προέρχωνται εκ των Οίκων Κατασκευής του αεροσκάφους, του κινητήρος, της έλικος ή των παρελκομένων αυτών και συνοδεύωνται υπό των οικείων τούτων πιστοποιητικών. β)Άπαντα τα υλικά και ανταλλακτικά, άτινα έχουσι προέλευσιν ετέραν της των αρχικών Κατασκευαστών, εφ’ όσον η προέλευσις αυτών τυγχάνη εγκεκριμένη παρά του αρχικού Κατασκευαστού. 8.5.Εργασίαι συντηρήσεως και επισκευής:  Πάσα εργασία συντηρήσεως και επισκευής δέον όπως εκτελήται κατά τοιούτον τρόπον, τα δε χρησιμοποιούμενα υλικά δέον όπως είναι τοιαύτης ποιότητος και αντοχής, ώστε η κατάστασις του αεροπορικού υλικού, επί του οποίου η εν λόγω εργασία εξετελέσθη, να είναι, από απόψεως αεροδυναμικής και μηχανικής λειτουργίας, δομικής αντοχής και αντοχής εις τας δομήσεις και φθοράς, ως και από απόψεως ετέρων ιδιοτήτων αίτινες επιδρούν επί της πτητικής ικανότητος, τουλάχιστον ισοδύναμος προς την αρχικήν. 8.6.Μετατροπαί: Άπασαι αι μετατροπαί δέον όπως σχεδιάζωνται και εκτελώνται κατά τοιούτον τρόπον ώστε το μετατρεπέν σκάφος σύστημα ισχύος, έλιξ ή παρελκόμενον να ανταποκρίνηται προς τους Κανονισμούς Πτητικής ικανότητος τους αφορώντες αντιστοίχως σκάφη, συστήματα ισχύος, έλικας ή παρελκόμενα. 8.7.Απαιτούμενα Αρχεία και Εκθέσεις: Παν εγκεκριμένον Συνεργείον Επισκευών δέον όπως τηρή  Σελ. 674 αρχεία και συντάσση εκθέσεις σχετικώς προς τα εκτελουμένας εργασίας και υποβάλη εις την ΥΠΑ, κατά καθοριζόμενα υπό ταύτης χρονικά διαστήματα, καταστάσεις ή έντυπα χρησιμοποιούμενα υπό του Συνεργείου, σχετικώς με τας εκτελεσθείσας εργασίας επί κατηγορίας τινός αεροπορικού υλικού ανήκοντος εις αεροσκάφη εγγεγραμμένα εις το Μητρώον Ελληνικών Πολιτικών αεροσκαφών. 8.7.1.Αι καταστάσεις ή τα έντυπα δέον όπως περιέχωσι επαρκείς πληροφορίας ααφερομένας εις τον τύπον, αριθμόν σειράς κλπ. του επισκευασθέντος ή τροποποιηθέντος αεροπορικού υλικού, σχετικάς γνωματεύσεις επί των διαπιστουμένων βλαβών, τα μέτρα α ελήφθησαν δια την αποκατάστασιν τούτων ως και πάσαν ετέραν υπόδειξιν την οποία θα έκρινε σκόπιμον το Συνεργείον. 8.8.Το Συνεργείον είναι υπεύθυνον δια πάσαν πιστοποίησιν εκτελεσθείσης και επιθεωρηθείσης εργασίας επί αεροπορικού υλικού ιδιοκτητών των αεροσκαφών των εγγεγραμμένων εις το Μητρώον Ελληνικών Πολιτικών αεροσκαφών και αποκατάστασιν της πτητικής αυτού ικανότητος. Έντυπα Άρθρ.9.-Ο τύπος και η διαδικασία συμπληρώσεως και διαθέσεως των υπό των διατάξεων του παρόντος Β.Δ/τος προβλεπομένων εντύπων, καθορίζονται εκάστοτε υπό της Υ.Π.Α.